CELEX: 32017D0197
Language: ro
Date: 2017-02-02 00:00:00
Title: Decizia de punere în aplicare (UE) 2017/197 a Comisiei din 2 februarie 2017 de modificare a Deciziei de punere în aplicare (UE) 2016/1138 în ceea ce privește anumite termene pentru utilizarea standardelor ONU/CEFACT pentru schimbul de informații privind pescuitul [notificată cu numărul C(2017) 457]

4.2.2017   
            
            
               RO
            
            
               Jurnalul Oficial al Uniunii Europene
            
            
               L 31/27
            
         DECIZIA DE PUNERE ÎN APLICARE (UE) 2017/197 A COMISIEI
   din 2 februarie 2017
   de modificare a Deciziei de punere în aplicare (UE) 2016/1138 în ceea ce privește anumite termene pentru utilizarea standardelor ONU/CEFACT pentru schimbul de informații privind pescuitul
   
      
         [notificată cu numărul C(2017) 457]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolele 111 și 116,
   având în vedere Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (2), în special articolul 146j,
   întrucât:
   
               (1)
            
            
               Sistemele statelor membre de pavilion ar trebui să fie capabile să transmită mesajele sistemului de monitorizare a navelor și să răspundă la cererile de date ale sistemului de monitorizare a navelor utilizând standardul Centrului Organizației Națiunilor Unite pentru facilitarea comerțului și tranzacții electronice (ONU/CEFACT) în conformitate cu articolul 146f din Regulamentul (UE) nr. 404/2011.
            
         
               (2)
            
            
               Articolul 146d din Regulamentul (UE) nr. 404/2011 prevede faptul că toate mesajele, inclusiv datele sistemului de monitorizare a navelor, trebuie transmise prin utilizarea rețelei electronice pentru schimburile de date privind pescuitul intitulat „Stratul de transport” (Transportation layer) și pusă la dispoziția statelor membre de către Comisie.
            
         
               (3)
            
            
               Decizia de punere în aplicare (UE) 2016/1138 a Comisiei (3) stabilește termenele pentru utilizarea standardelor ONU/CEFACT pentru schimbul de informații privind pescuitul.
            
         
               (4)
            
            
               Livrarea rețelei „Stratul de transport” a fost amânată cu patru luni, iar statele membre au nevoie de timp suficient pentru instalare și testare.
            
         
               (5)
            
            
               Prin urmare, se cuvine să se amâne anumite termene stabilite prin Decizia de punere în aplicare (UE) 2016/1138 pentru utilizarea standardelor ONU/CEFACT.
            
         
               (6)
            
            
               Prin urmare, Decizia de punere în aplicare (UE) 2016/1138 ar trebui modificată în consecință,
            
         ADOPTĂ PREZENTA DECIZIE:
   Articolul 1
   Schimbul de date ale sistemului de monitorizare a navelor
   Articolul 1 din Decizia de punere în aplicare (UE) 2016/1138 se înlocuiește cu următorul text:
   
      „Articolul 1
      (1)   Începând cu 1 februarie 2017, formatul care trebuie utilizat pentru raportarea datelor sistemului de monitorizare a navelor, astfel cum se prevede la articolul 146f din Regulamentul (UE) nr. 404/2011, precum și documentele de punere în aplicare respective se modifică astfel cum se indică în formatul ONU/CEFACT P 1000-7: specificații din domeniul «Poziția navei», publicate pe pagina registrului datelor de referință de pe site-ul Comisiei Europene dedicat pescuitului.
      (2)   Începând cu 1 iulie 2018, sistemele statelor membre de pavilion trebuie să fie în măsură să răspundă la cererile de date ale sistemului de monitorizare a navelor, astfel cum se prevede la articolul 146f alineatul (3) din Regulamentul de punere în aplicare (UE) nr. 404/2011, utilizând formatul modificat în conformitate cu alineatul (1) din prezentul articol.”
   
   Articolul 2
   Destinatari
   Prezenta decizie se adresează statelor membre.
   
      Adoptată la Bruxelles, 2 februarie 2017.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  JO L 112, 30.4.2011, p. 1.
   
      (3)  Decizia de punere în aplicare (UE) 2016/1138 a Comisiei din 11 iulie 2016 de modificare a formatelor bazate pe standardul ONU/CEFACT pentru schimbul de informații privind pescuitul (JO L 188, 13.7.2016, p. 26).